smcproject/ml-wiki-sentences huggingface dataset:
In 1970, Malaysian singer and songwriter Sarena Hashim recorded the song in Malay titled "Bayangan Menjelma" with lyrics written by herself.
The song appeared in her 2nd EP, 'Harapan Bersama' and her first LP, 'Ku Datang Lagi'.
Peruvian singer Yma Sumac recorded this song in 1971 in vocalise style, without lyrics, for her last studio album Miracles .
In 1971, Paul Mauriat and his orchestra covered this song on the album El Condor Pasa .
Esther Ofarim recorded the song with its original Spanish lyrics for her 1972 self-titled album.
In a 1980 episode of The Muppet Show , the song was given a parody treatment with nonsense rhymes by The Great Gonzo, earning the mock inspiration of guest star Paul Simon.
In 1983, Jose Feliciano recorded for Motown records a personal version, with a flamenco guitar solo, for his Spanish LP Me Enamor which won a Grammy Award for best Latin LP of the year.
George Wright covered the song in his 1984 album Red Hot and Blue .
A Dutch rendering entitled "Bouzouki's Klinken Door De Nacht" was recorded by Ciska Peters ( nl ) in 1984.
The Coolies cover it on their 1986 album dig..?
, along with eight other tongue-in-cheek covers of Simon Garfunkel classics.
Argentinian pianist, Raul Di Blasio, included "El Cóndor Pasa" in his 1993 album Piano de América.
In 1999, after the 1999 F-117A shootdown incident, Serbian media has made a parody of the song with lyrics that satirically describe the F-117's stealth technology.
Romanian Pan flute musician, Gheorghe Zamfir, included "El Cóndor Pasa" in his 2008 album Spirit of the Andes.
This song was used in the feature film Wild.
In 2016, German Celtic folk band Fiddlers Green created a medley of El Condor Pasa and Bella Ciao to create a song Down.
Paul Simon himself performed the song on Sesame Street .
Italian singer Gigliola Cinquetti performed a cover with Italian lyrics.
Israeli folk duo The Parvarim released a Hebrew version of the song.
Spanish Eurodance DJ, DJ Sammy, has a Eurodance version on his album Heaven .
This version has lyrics, however they are spoken and not the Simon and Garfunkel ones.
Twelve Girls Band recorded this song in the album "Romantic Energy" in 2004.
Brazilian Progressive Rock band, Vlad V, recorded this song on his album, Siga o Som in 2007.
(Info by Luiz Mendes Tupã) ഇതും കാണുക ആൻഡിയൻ കോണ്ടോർ / കോഡോർ ആരിനോ (വൽടെർ ജെലാഫൈസ്) പാലോമാ ബ്ലാങ്ക അവലംബങ്ങൾ ↑ 1 2 ↑ ↑ ↑ ↑ ↑ ↑ ↑ ↑ ↑ ↑ പുറത്തേക്കുള്ള കണ്ണികൾ ഈ ഗാനത്തിന്റെ വരികൾ Archived 2018-05-13 at the Wayback Machine .
പിയാനോയ്ക്കുള്ള യഥാർത്ഥ പതിപ്പ് (1933 മുതൽ രേഖപ്പെടുത്തുന്നു)
എൽ ഗ്രെക്കോ ഇംഗ്ലീഷ് വിലാസം https://ml.wikipedia.org/wiki/El_Greco
സ്പാനിഷ് നവോത്ഥാനയുഗത്തിലെ (ജനനം 1541; മരണം 7 ഏപ്രിൽ 1614) ഒരു ചിത്രകാരനും, ശില്പിയും, വാസ്തുവിദഗ്ദ്ധനുമായിരുന്നു  ആദ്യം ഡൊമിനിക്കോസ് തിയോടൊക്കോ പൗലോസ് എന്നു പേരുണ്ടായിരുന്ന എൽ ഗ്രെക്കോ .
ഗ്രീക്ക് പശ്ചാത്തലമുള്ള മദ്ധ്യധരണിദ്വീപായ ക്രീറ്റിൽ ജനിച്ച അദ്ദേഹത്തിന്റെ ദേശീയതയും പശ്ചാത്തലവും സൂചിപ്പിക്കുന്ന പേരാണ്, 'ഗ്രീക്കുകാരൻ'(the Greek) എന്നർത്ഥമുള്ള എൽ ഗ്രെക്കോ .
സ്വന്തം സൃഷ്ടികളിൽ അദ്ദേഹം ഗ്രീക്ക് അക്ഷരങ്ങളിൽ ഡോമിനിക്കോ തിയൊടോക്കോപൗലൊസ് എന്നാണ് സാധാരണ ഒപ്പിട്ടിരുന്നത്.
ചിലപ്പോൾ, 'ക്രീറ്റുകാരൻ' എന്നു കൂടി ഒപ്പിൽ എഴുതിച്ചേർത്തിരുന്നു.
ക്രീറ്റ്
1453-ൽ കോൺസ്റ്റാന്റിനോപ്പിളിലെ ഇസ്ലാമിക അധിനിവേശത്തെ തുടർന്ന് അവിടന്നു പലായനം ചെയ്ത് ക്രീറ്റിലെത്തിയവരായിരുന്നിരിക്കാം എൽ ഗ്രെക്കോയുടെ പൂർവികർ.
ക്രീറ്റിലെ ആദ്ദേഹത്തിന്റെ ജീവിതത്തെക്കുറിച്ച് കാര്യമായ വിവരങ്ങളൊന്നും ലഭ്യമല്ല.
അദ്ദേഹത്തിന്റെ ജനനകാലത്ത് ജന്മനാടായ ക്രീറ്റ്, വെനീസിന്റെ ഭാഗവും ബൈസാന്തിയാനന്തരകാലത്തെ കലയുടെ കേന്ദ്രവുമായിരുന്നു.
ആ കലാശൈലിയിൽ പ്രാവീണ്യം നേടിയശേഷം അദ്ദേഹം 26-ആമത്തെ വയസ്സിൽ, മുൻകാലങ്ങളിൽ പല ഗ്രീക്കു കലാകാരന്മാരും ചെയ്തിട്ടുള്ളതു പോലെ വെനീസിലേക്കു പോയി.
വെനീസ്, റോം
വെനീസിൽ എൽ ഗ്രെക്കോ, രണ്ടുമൂന്നു വർഷക്കാലം വിഖ്യാതചിത്രകാരൻ ടിഷന്റെ കീഴിൽ പരിശീലനം നേടി.
തുടർന്ന് വെനീസിലും പാർമായിലും ഫ്ലോറൻസിലുമെല്ലാം പ്രസിദ്ധചിത്രങ്ങൾ പകർത്തിയും മറ്റും പരിശീലനം നേടിയ അദ്ദേഹം 1570-ൽ റോമിലേക്കു പോയി.
അവിടെ എൽ ഗ്രെക്കോ ഒരു പ്രവൃത്തിയിടം (വർക്ക്ഷോപ്പ്) സ്ഥാപിക്കുകയും ഒരു പരമ്പര ചിത്രങ്ങൾ തീർക്കുകയും ചെയ്തു.
ഇറ്റലിയിൽ കഴിഞ്ഞ ഇക്കാലത്ത് അദ്ദേഹത്തിന്റെ കല മാനറിസത്തിന്റേയും ഇറ്റാലിയൻ നവോത്ഥാനകലയുടേയും ഘടകങ്ങൾ ചേർന്നു പുഷ്ടിപ്പെട്ടു.
മൈക്കലാഞ്ജലോ മരിച്ചതിനടുത്ത കാലത്താണ് എൽ ഗ്രെക്കോ റോമിലെത്തിയത്.
അവിടെ, മൈക്കലാഞ്ജലോയുടെ അന്ത്യവിധി എന്ന ചിത്രത്തിലെ നഗ്നതയുടെ ധാരാളിത്തത്തെ സംബന്ധിച്ച തർക്കത്തിനിടെ, അതിന്റെ സ്ഥാനത്ത് അതിനേക്കാൾ കലാമികവും വസ്ത്രപൂർണ്ണതയുമുള്ള മറ്റൊരു ചിത്രം വരക്കാൻ തനിക്കാകുമെന്ന് അവകാശപ്പെട്ടു.
അതോടെ റോമിലെ കലാകാരന്മാർക്ക് അദ്ദേഹം അനഭിമതനായി.
സ്പെയിൻ മാതാവിന്റെ സ്വർഗ്ഗാരോപണം, എൽഗ്രെക്കോയുടെ പ്രസിദ്ധരചനകളിൽ ഒന്ന്
1575-നടുത്ത് സ്പെയിനിലെ ടൊളീഡോയിലെത്തിയ എൽ ഗ്രെക്കോ മരണം വരെ അവിടെയായിരുന്നു.
സ്പാനിഷ് ക്രിസ്തീയതയുടെ രാജധാനിതന്നെയായിരുന്നു അക്കാലത്ത് ടോളീഡോ.
അവിടെ പല കലാനിർവഹണങ്ങൾക്കും നിയുക്തി കിട്ടിയ അദ്ദേഹത്തിന്റെ ഏറ്റവും അറിയപ്പെടുന്ന ചിത്രങ്ങളെല്ലാം അക്കാലത്തുണ്ടായവയാണ്.
ടൊളേഡോയിലെ സാന്തോ ഡൊമിനിങ്കോ എൽ അന്റിഗുവോ പള്ളിയുടെ അൾത്താരക്കു വേണ്ടി അദ്ദേഹം "മാതാവിന്റെ സ്വർഗ്ഗാരോപണം" എന്ന പ്രസിദ്ധചിത്രം തീർത്തു.
ഇപ്പോൾ ചിക്കാഗോയിലെ ആർട്ട് ഇൻസ്റ്റിറ്റ്യൂട്ടിലാണ് ഇതുള്ളത്.
ഓർഗാസിലെ പ്രഭുവിന്റെ ശവസംസ്കാരം , എൽ ഗ്രെക്കോയുടെ നായകശില്പം
ടൊളേഡോയിലെ തന്നെ ഭദ്രാസനപ്പള്ളിക്കു വേണ്ടി ഇക്കാലത്തദ്ദേഹം "യേശുവിന്റെ വിവസ്ത്രീകരണം" എന്ന ചിത്രവും നിർവഹിച്ചു.
ഈ ചിത്രം പരിശോധിച്ചു വിലയിരുത്താൻ നിയോഗിക്കപ്പെട്ട ഒരു വിദഗ്ദ്ധസംഘം, അതിൽ യേശുവിന്റെ വസ്ത്രത്തിനുള്ള ചുവപ്പുനിറത്തിന്റെ ആധിക്യത്തെക്കുറിച്ചു പരാതിപ്പെട്ടു.
ചിത്രത്തിന്റെ താഴെ ഇടത്തേ മൂലയിലുള്ള മൂന്നു മറിയകൾക്ക് അവിടെ സ്ഥാനമില്ലെന്നും അവർ കരുതി.
ഈ കുറവുകളെല്ലാം കണ്ടെങ്കിലും പൊതുവേ അസാമാന്യമികവുള്ള ചിത്രമായി അതിനെ വിലയിരുത്തുകയും ചെയ്തു അവർ.
ഇടയ്ക്ക് ടൊളീഡോ വിട്ടുപോയ എൽ ഗ്രെക്കോ, ഫിലിപ്പ് രണ്ടാമൻ രാജാവിന്റെ ആഗ്രഹപ്രകാരമുള്ള ഒന്നു രണ്ടു ചിത്രങ്ങളുടെ രചനയിൽ മുഴുകി.
എന്നാൽ ഈ ചിത്രങ്ങൾ രാജാവിന് ഇഷ്ടപ്പെടാതിരുന്നതോടെ അദ്ദേഹം തലസ്ഥാനത്തു നിന്നു ടൊളീഡോയിലേക്കു മടങ്ങി.
അവിടെ അദ്ദേഹം തന്റെ ഏറ്റവും പ്രസിദ്ധമായ ചിത്രങ്ങളിലൊന്നു നിർവഹിച്ചു.
ചിത്രകലയുടെ ചരിത്രത്തിലെ സർവശ്രേഷ്ഠരചനകളിലൊന്നും എൽ ഗ്രെക്കോയുടെ നായകശില്പവുമായി കരുതപ്പെടുന്ന "ഒർഗാസിലെ പ്രഭുവിന്റെ ശവസംസ്കാരം" എന്ന ചിത്രമായിരുന്നു അത്.
നഗരത്തിലെ സാന്തോ തോമേ പള്ളിക്കുവേണ്ടി നിർവഹിച്ച ഈ ചിത്രത്തിന്റെ ഖ്യാതി, ദൂരദിക്കുകളിൽ നിന്നു പോലും കലാപ്രേമികളെ ടൊളീഡോയിലെത്തിച്ചു.
എന്നാൽ ചിത്രം പൂർത്തിയായപ്പോൾ, ചിത്രകാരനു പ്രതിഫലം കൊടുക്കാൻ പള്ളിഭരണസമിതി അമാന്തിച്ചതിനാൽ ടൊളീഡോക്കു കോടതിയെ സമീപിക്കേണ്ടി വന്നു.
വിലയിരുത്തൽ എൽ ഗ്രെക്കോ വരച്ച യേശുവിന്റെ വിവസ്ത്രീകരണം
ചിത്രകലയുടെ ലോകത്ത് എൽ ഗ്രെക്കോയ്ക്ക് ഇന്നുള്ള യശ്ശസ്സ് പിൽക്കാലങ്ങളിൽ രൂപപ്പെട്ടതാണ്.
എൽ ഗ്രെക്കോയുടെ നാടകീയത നിറഞ്ഞ ' എക്പ്രഷനിസ്റ്റ് ' ശൈലി സമകാലീനരെ അമ്പരപ്പിക്കുകയും ചിന്താക്കുഴപ്പത്തിലാക്കുകയും ചെയ്തു.
മരിച്ച് ഏതാണ്ട് രണ്ടു നൂറ്റാണ്ടോളം കാലം അദ്ദേഹം മിക്കവാറും വിസ്മരിക്കപ്പെട്ടു.
എന്നാൽ കാലക്രമേണ അദ്ദേഹത്തിന്റെ മഹത്ത്വം തിരിച്ചറിയപ്പെട്ടു.
പതിനെട്ടം നൂറ്റാണ്ടിൽ വാൻഗോഗും പോൾ ഗൊഗാനും അദ്ദേഹത്തോടുള്ള കടപ്പാട് ഏറ്റുപറഞ്ഞു.
20-ആം നൂറ്റാണ്ടിലെ കലാപ്രസ്ഥാനങ്ങൾ അദ്ദേഹത്തെ കൂടുതൽ മാനിച്ചു. ' എക്സ്പ്രഷനിസം ', ' ക്യൂബിസം ' തുടങ്ങി ചിത്രകലയിലെ ആധുനികപ്രസ്ഥാനങ്ങളുടെ പൂർവഗാമിയായി കരുതപ്പെടുന്ന അദ്ദേഹം, റെയ്നർ മരിയ റിൽക്കെ , നിക്കോസ് കസൻ‌ദ്സക്കിസ് തുടങ്ങിയ സാഹിത്യപ്രതിഭകളേയും സ്വാധീനിച്ചു.
ഒരു കലാപ്രസ്ഥാനത്തിലും ഉൾപ്പെടുത്താൻ പറ്റാത്തവിധം വ്യക്തിനിഷ്ഠമായിരുന്നു അദ്ദേഹത്തിന്റെ കല എന്നു വിലയിരുത്തപ്പെടുന്നു.
വലിച്ചുനീട്ടിയ ആൾരൂപങ്ങളുടേയും ബൈസാന്തിയൻ, പാശ്ചാത്യകലകളുടെ മിശ്രണം സൂചിപ്പിച്ച വിചിത്രവും മായാനുഭവജന്യവുമായ നിറച്ചേരുവകളുടേയും പേരിൽ അദ്ദേഹം ശ്രദ്ധിക്കപ്പെട്ടു.
നുറുങ്ങുകൾ
യേശുവിന്റെ വിവസ്ത്രീകരണം എന്ന ചിത്രത്തിലെ മൂന്നു മേരിമാരിലൊരുവൾക്ക് ചിത്രകാരൻ നൽകിയത്, ദീർഘകാലം തന്റെ കാമുകിയായിരുന്ന ഡോണ ജെറോമിന ഡിലാസ് സൂവാസിന്റെ മുഖരൂപമായിരുന്നു.
അവളുടെ മുഖം എൽ ഗ്രെക്കോയുടെ മറ്റു പല ചിത്രങ്ങളിലുമുണ്ട്.
ഒർഗാസിലെ പ്രഭുവിന്റെ ശവസംസ്കാരം എന്ന ചിത്രത്തിൽ എൽ ഗ്രെക്കോയുടേയും അദ്ദേഹത്തിന്റെ എട്ടുവയസ്സുള്ള മകൻ ജോർജ്ജ് മാനുവേലിന്റേയും രൂപങ്ങളുമുണ്ട്.
അവലംബം ↑ Metropolitan Museum of Art 1 2 3 4 5 വിൽ, ഏരിയൽ ഡുറാന്റുമാർ , "ദ ഏയ്ജ് ഓഫ് റീസൻ ബിഗിൻസ്", സംസ്കാരത്തിന്റെ കഥ ഏഴാം ഭാഗം (പുറങ്ങൾ 316-20) ↑ J. Brown, El Greco of Toledo , 75–77 ↑ ↑ .
Lambraki-Plaka, El Greco—The Greek, 60
എൽ കാലാ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/El_Kala_National_Park
എൽ കാലാ ദേശീയോദ്യാനം ( Arabic : محمية القالة الوطنية) അൾജീരിയയിലെ ഒരു ദേശീയോദ്യാനമാണ്.
ഇത് രാജ്യത്തിന്റെ ഏറ്റവും വടക്കുകിഴക്കു ഭാഗത്തായി സ്ഥിതിചെയ്യുന്നു.
നിരവധി തടാകങ്ങളുള്ള സ്ഥലമായ ഇത് (തോംഗ ദ്വീപസമൂഹവുമായി ബന്ധമില്ലാത്ത തോംഗ തടാകം ഇവിടെ സ്ഥിതിചെയ്യുന്നു), മെഡിറ്ററേനിയൻ നദീതടത്തിലെ തനതായ പരിസ്ഥിതി വ്യവസ്ഥ കാത്തുസൂക്ഷിക്കുന്നു.1983 ൽ രൂപകൽപ്പന ചെയ്യപ്പെട്ട ഈ ദേശീയോദ്യാനം, 1990 ൽ യുനെസ്കോ യുടെ ഒരു ജൈവ സംരക്ഷണ റിസർവ് ആയി അംഗീകരിക്കപ്പെട്ടിരുന്നു.
അൾജീരിയയിൽ നിർമ്മിക്കുവാൻ തീരുമാനിച്ചിരുന്ന ഒരു ഹൈവേ, ഈ ദേശീയോദ്യാനത്തിലെ  അപൂർവ മൃഗങ്ങളെയും സസ്യങ്ങളെയും ബാധിക്കുംവിധം ഭീഷണിയുയുർത്തിയിരുന്നു.
ഹൈവേ ഈ പ്രദേശത്തുനിന്ന് ഒഴിവാക്കി തെക്കൻ പ്രദേശത്തേയ്ക്കു മാറ്റി നിർമ്മിക്കുവാൻ  നിർദ്ദേശിക്കപ്പെട്ടിരുന്നു.
എൽ കലാ ദേശീയോദ്യാനവും ബയോസ്ഫിയർ റിസർവും 40 തരം സസ്തനികൾ, 25 തരം പക്ഷി വർഗ്ഗങ്ങൾ, 64 ശുദ്ധജല പക്ഷികൾ, 9 തരം കടൽ പക്ഷികൾ എന്നിവയ്ക്ക് സ്വാഭാവിക ആവാസ്യവ്യവസ്ഥയൊരുക്കുന്നു.
അവലംബം പുറത്തേക്കുള്ള കണ്ണികൾ Park data on UNEP-WPMC Archived 2008-02-26 at the Wayback Machine .
(in French) A petition for the preservation of the park Archived 2007-11-20 at the Wayback Machine .
(in French) A website about the park, including a map
എൽ ഗോൾഫ് തടാകം ഇംഗ്ലീഷ് വിലാസം https://ml.wikipedia.org/wiki/Lake_El_Golfete
ഗ്വാട്ടിമാലയിലെ നീളമുള്ള ഇടുങ്ങിയ തടാകമാണ് എൽ ഗോൾഫ് തടാകം.
അത് സമുദ്രനിരപ്പിൽ ദുൽചെ നദിയെയും ഇസബൽ തടാകത്തെയും ബന്ധിപ്പിച്ചുകൊണ്ട് കരീബിയൻ കടലിൽ സ്ഥിതിചെയുന്നു.
ആമതിക്ക് കടലിടുക്ക് ഇതിനടുത്താണ് പരാമർശങ്ങൾ Wikimedia Commons has media related to Lake El Golfete .
എൽ നിനോ ഇംഗ്ലീഷ് വിലാസം https://ml.wikipedia.org/wiki/El_Nino 1997-ൽ നിരീക്ഷിച്ച എൽനിനോ.
വെളുത്ത നിറം ചൂടു് കൂടിയ ജലത്തെ സൂചിപ്പിക്കുന്നു തെക്കൻ സമുദ്ര ചോലനത്തിന്റെ സൂചിക , 1876-2011.
NOAA വാർഷിക താപ വ്യതിയാനത്തിന്റെ ചിത്രീകരണം 1950–2011,
വർഷങ്ങൾ കൂടുമ്പോൾ സമുദ്രാന്തരീക്ഷങ്ങൾക്ക് സ്വതേയുള്ള ബന്ധം മാറുന്നതു കൊണ്ടുണ്ടാകുന്ന കാലാവസ്ഥയാണ് എൽ നിനോ (El-nino).
കിഴക്കൻ ശാന്തസമുദ്ര പ്രദേശത്ത് പ്രത്യക്ഷപ്പെട്ട് ക്രമേണ ആഗോളതലത്തിൽ പ്രത്യാഘാതങ്ങൾ സൃഷ്ടിക്കാൻ കഴിവുള്ള പ്രതിഭാസമാണിത്.
15 മാസത്തോളം ദുരിതം വിതക്കാൻ എൽ നിനോക്കാവും.
ഉണ്ണിയേശുവിനെ സൂചിപ്പിക്കുന്ന 'ശിശു' എന്ന അർത്ഥമാണ് സ്പാനിഷ് ഭാഷയിൽ എൽ നിനോ എന്ന പേരിനുള്ളത്.
ഈ പ്രതിഭാസവുമായി ബന്ധപ്പെട്ട് ശാന്തസമുദ്രത്തിന്റെ തെക്കേ അമേരിക്കയോടു ചേർന്നുള്ള ഭാഗങ്ങളിൽ ഉണ്ടാകുന്ന താപവർദ്ധന ക്രിസ്മസിനടുത്ത സമയത്ത് ശ്രദ്ധിക്കപ്പെടുന്നതിനാലാണ് ഈ പേരുണ്ടായത്.
2010 മാർച്ചിന് ശേഷം പെസഫിക്കിൽ 2015ലാണ് എൽനിനോ ശക്തിപ്പെട്ടത്.
ലോകത്തെ വിവിധ പ്രദേശങ്ങളിൽ വരൾച്ച ഉണ്ടാകാൻ ഇത് കാരണമാകുന്നു.
ദക്ഷിണേന്ത്യയിൽ മൺസൂൺ ദുർബലപ്പെടാനും ഇത് കാരണമാകുന്നു.
യൂറോപ്പിൽ ചൂടുകൂടിയ ശരത്കാലത്തിനും, കൂടുതൽ ശൈത്യമേറിയ തണുപ്പുകാലത്തിനുമാണ് എൽനിനോ കാരണമാകുന്നു.
കനത്ത മഴയും ചുഴലിക്കാറ്റും വിതയ്ക്കുന്ന ദുരിതങ്ങൾക്ക് പുറമേ, ലോകത്തിന്റെ പല ഭാഗങ്ങളിലും വൻതോതിലുള്ള വിളനാശത്തിനും കൃഷിയുടെ താളംതെറ്റലിനും എൽനിനോ വഴിവെയ്ക്കും.
ഇത് കാർഷിക സമ്പദ്‌വ്യവസ്ഥയ്ക്ക് ലോക തലത്തിലും തിരിച്ചടിയുണ്ടാക്കും.
രണ്ടു വർഷത്തിലൊരിക്കലാണ് സാധാരണ എൽനിനോയുടെ വരവ്.
ഇന്ത്യ,ഇൻഡൊനീഷ്യ,ഓസ്ട്രേലിയ,പെറു തുടങ്ങിയ രാജ്യങ്ങളിൽ കടുത്ത വരൾച്ചക്കിടയാക്കും.
തെക്കേ അമേരിക്ക,കിഴക്കൻ ശാന്തസമുദ്ര തീരത്തുള്ള രാജ്യങ്ങൾ എന്നിവിടങ്ങളിൽ കനത്ത വെള്ളപ്പൊക്കത്തിനും കാരണമാകും.
പേരിന് പിന്നിൽ എൽ നിനോ
എൽനിനോ സതേൺ ഓസിലേഷൻ ( ENSO -  El Niño Southern Oscillation  ) എന്നാണ് ഈ പ്രതിഭാസത്തിന്റെ പൂർണനാമം.
പസഫിക് സമുദ്രത്തിൽ ഭൂമധ്യരേഖാപ്രദേശത്ത് ചൂടുകൂടിയ സമുദ്രജലത്തിന്റെ വിതരണം താളംതെറ്റുന്നതാണ് എൽനിനോയ്ക്ക് വഴിവെയ്ക്കുന്നത്.
ഭൂമധ്യരേഖ പ്രദേശത്ത് കനത്ത ചൂട് വർദ്ദിപ്പിക്കാൻ ഇത് കാരണമാകുന്നു.
ഭൂമിയുടെ ഭ്രമണത്തിൻറെ ഫലമായി പസഫിക് സമുദ്രത്തിൻറെ കിഴക്കുനിന്ന് പടിഞ്ഞാറ് ദിശയിലേക്ക് വാണിജ്യവാതങ്ങൾ ( Trade winds ) വീശാൻ കാരണമാകുന്നു.
ഇത് പസഫിക് സമുദ്രത്തിൻറെ  പടിഞ്ഞാറൻ ഭാഗത്തെ സമുദ്രോപരിതലത്തിലെ ചൂടുള്ള ജലത്തിന്റെ തള്ളലിന് കാരണമാകുന്നു.
ആഴക്കടലിലെ തണുത്ത ജലം പസഫിക് സമുദ്രത്തിന്റെ കിഴക്കൻ മേഖലയിലേക്ക് എത്താൻ കാരണമാകുന്നു.
എൽനിനോ കാലത്ത് പടിഞ്ഞാറോട്ട് വീശുന്ന വാണിജ്യവാതങ്ങൾ നിലയ്ക്കുകയോ ദുർബലമാവുകയോ ചെയ്യും.
എതിർദിശയിലേക്കുള്ള കാറ്റിന്റെ ശക്തിവർധിക്കും.
സമുദ്രോപരിതലം ചൂടുപിടിച്ചിരിക്കുന്നതിനാൽ, കാറ്റിന്റെ ആ തള്ളലിന് വിധേയമായി ചൂടിന്റെ ഒരു പ്രവാഹം പെറുവിന് സമീപത്തേക്കു നീങ്ങുന്നു.
സാധാരണഗതിയിൽ തണുത്തിരിക്കുന്ന പെറുവിന്റെ തീരം ചൂടുപിടിക്കുാനും മത്സ്യങ്ങൾ അപ്രത്യക്ഷമാകുാനും ഇത് വഴിവെക്കുന്നു.
ഇത് മത്സ്യബന്ധന തൊഴിലാളികളെ പ്രതികൂലമായി ബാധിക്കുന്നു.
ക്രിസ്മസ് കാലത്താണ് ഈ ചൂടൻപ്രതിഭാസം പ്രത്യക്ഷപ്പെടുന്നത് എന്നതിനാലാണ് 'ഉണ്ണിയേശു' അഥവാ 'ചെറിയ ആൺകുട്ടി' എന്ന് സ്പാനിഷിൽ അർത്ഥം വരുന്ന 'എൽനിനോ' എന്ന പേര് നൽകിയത്.
പെറുവിലെ മുക്കുവരാണ് ഈ പ്രതിഭാസത്തിന് ഈ പേര് നൽകിയത്.
19-ാം നൂറ്റാണ്ടിലാണ് ഈ പ്രതിഭാസം മുക്കുവർ തിരിച്ചറിയുന്നത്.
എന്നാൽ എൽ നിനോ ശക്തിപ്രാപിച്ചത് 20-ാം നൂറ്റാണ്ടിലാണ്.
ചരിത്രത്തിലെ ഏറ്റവും വിനാശകാരിയായ എൽനിനോ ശക്തിപ്പെട്ടത് 1997-1998 കാലത്തേതാണ്.
ലോകത്താകെ 2100 പേരുടെ മരണത്തിനും 148500കോടി രൂപ നാശനഷ്ടങ്ങൾക്കും ആ എൽനിനോ കാരണമായി.
http://www.bom.gov.au/climate/enso/ ലാ നിനാ അവലംബം ↑ ↑ താളം തെറ്റുന്ന കാലാവസ്ഥ, ഉണ്ണിയേശു-മാതൃഭൂമി ഓൺലൈൻ മെയ് 15.
2015 ↑ താളം തെറ്റുന്ന കാലാവസ്ഥ, ഉണ്ണിയേശു-മാതൃഭൂമി ഓൺലൈൻ മെയ് 15.
2015 ↑ വറുതിയിലേക്ക് തള്ളുന്ന പ്രതിഭാസം,എൽനിനോ ശക്തമാകുന്നു -രാജ്യം വരൾച്ചാ ഭീഷണിയിൽ,മാതൃഭൂമി ദിനപത്രം,ഏപ്രിൽ 24.2015
ക്ലിഫ് റോബർട്‌സൺ ഇംഗ്ലീഷ് വിലാസം https://ml.wikipedia.org/wiki/Cliff_Robertson
ഓസ്‌കർ പുരസ്‌കാരം നേടിയ ഒരു ഹോളിവുഡ് നടനാണ് ക്ലിഫ് റോബർട്‌സൺ (സെപ്റ്റംബർ 9, 1923 – സെപ്റ്റംബർ 10, 2011).
തെരുവ് നാടകങ്ങളിലൂടെയാണ് ക്ലിഫ് അഭിനയ ജീവിതത്തിനു തുടക്കം കുറിച്ചത്.
ചാർളി എന്ന ചിത്രത്തിലെ അഭിനയത്തിന്  1968-ൽ ഓസ്‌കർ പുരസ്‌കാരവും ദ ഗെയിം എന്ന ടെലിവിഷൻ പരിപാടിയിലൂടെ എമ്മി പുരസ്‌കാരവും നേടി .
2007-ൽ പുറത്തിറങ്ങിയ സ്‌പൈഡർ മാൻ എന്ന ചിത്രത്തിലാണ് അവസാനമായി അഭിനയിച്ചത്.
അവലംബം പുറത്തേക്കുള്ള കണ്ണികൾ ഔദ്യോഗിക വെബ്‌സൈറ്റ് ഇന്റർനെറ്റ് മൂവി ഡാറ്റാബേസിൽ നിന്ന് ക്ലിഫ് റോബർട്‌സൺ Interview in the Archive of American Television Warbird Registry entry on MK923
ക്ലിഫ് കർട്ടിസ്
ക്ലിഫോർഡ് വിവിയൻ ഡെവൺ കർട്ടിസ് (ജനനം 27 ജൂലൈ 1968) ഒരു ന്യൂസിലൻഡ് നടനാണ്.
വൺസ് വേർ വാരിയേഴ്സ് (1994), ത്രീ കിംഗ്സ് (1999), ട്രെയിനിംഗ് ഡേ (2001), വേൽ റൈഡർ (2002), കൊളാറ്ററൽ ഡാമേജ് (2002), സൺഷൈൻ, ലൈവ് ഫ്രീ അല്ലെങ്കിൽ ഡൈ ഹാർഡ് (രണ്ടും 2007), ഒരു നടന്റെ മികച്ച പ്രകടനത്തിനുള്ള ഏഷ്യാ പസഫിക് സ്‌ക്രീൻ അവാർഡ് ലഭിച്ച ദ ഡാർക്ക് ഹോഴ്സ് (2014), ഡോക്ടർ സ്ലീപ്പ് (2019) എന്നിവ അദ്ദേഹത്തിന്റെ മികച്ച ചലച്ചിത്ര വേഷങ്ങളിൽ ഉൾപ്പെടുന്നു.
എൻബിസിയുടെ ട്രോമ , എബിസിയുടെ ബോഡി ഓഫ് പ്രൂഫ് , മിസ്സിംഗ് എന്നീ ടെലിവിഷൻ പരമ്പരകളിലും കർട്ടിസിന് വേഷങ്ങൾ ഉണ്ടായിരുന്നു.
2015 മുതൽ 2017 വരെ, എഎംസി ഹൊറർ നാടകീയ പരമ്പരയായ ഫിയർ ദി വാക്കിംഗ് ഡെഡിൽ അദ്ദേഹം ട്രാവിസ് മനാവ എന്ന കഥാപാത്രത്തെ അവതരിപ്പിച്ചു.
സ്വതന്ത്ര ന്യൂസിലൻഡ് നിർമ്മാണ കമ്പനിയായ വെനുവ ഫിലിംസിന്റെ സഹ ഉടമയുംകൂടിയാണ് അദ്ദേഹം.
ക്ലിഫ് ഹൗസ് ഇംഗ്ലീഷ് വിലാസം https://ml.wikipedia.org/wiki/Cliff_House_(Kerala)
കേരള മുഖ്യമന്ത്രിയുടെ ഔദ്യോഗിക വസതിയാണ് ക്ലിഫ് ഹൗസ് കേരളത്തിന്റെ തലസ്ഥാനമായ തിരുവനന്തപുരത്തെ നന്ദൻകോട് എന്ന സ്ഥലത്താണിത് സ്ഥിതി ചെയ്യുന്നത്.
ക്ലിഫ് ഹൗസ് വളപ്പിന്റെ ഭാഗമാണ് ക്ലിഫ് ഹൗസ് എന്ന ഭവനം.
ഈ വളപ്പിൽ മറ്റ് നാല് മന്ത്രിമാരുടെ ഔദ്യോഗികവസതികളുമുണ്ട്.
ഈ സ്ഥലം മന്ത്രിമാരുടെ വാസമേഖലയിലാണ്.
ഇത് നിയമപരമായ ഔദ്യോഗികവസതിയല്ല.
ഇന്ത്യൻ നിയമത്തിലോ പ്രോട്ടോക്കോളിലോ മന്ത്രിമാർ ഏതെങ്കിലും നിശ്ചിത ഭവനത്തിൽ താമസിക്കണമെന്ന വ്യവസ്ഥയില്ല.
മന്ത്രി താമസിക്കുന്ന സ്ഥലം സ്വകാര്യ സ്വത്താണെങ്കിലും പൊതു സ്വത്താണെങ്കിലും അതാണ് ഔദ്യോഗികവസതിയായി നിയമം കണക്കാക്കുന്നത്.
കേരളത്തിലെ മിക്ക മുഖ്യമന്ത്രിമാരും ക്ലിഫ് ഹൗസ് തങ്ങളുടെ ഔദ്യോഗികവസതിയായി തിരഞ്ഞെടുത്തിട്ടുണ്ട്.
തിരുവിതാംകൂറിന്റെ രാജഭരണകാലത്ത് ദേവസ്വത്തിന്റെ ചുമതലയുള്ള ദിവാൻ പേഷ്കാരുടെ (സംസ്ഥാനസെക്രട്ടറി) ഔദ്യോഗികവസതിയായാന് ക്ലിഫ് ഹൗസ് പണിയിക്കപ്പെട്ടത്.
തിരുവിതാംകൂർ ദേവസ്വം ഓഫീസ് നന്ദൻകോട് സ്ഥാപിക്കാൻ തീരുമാനമെടുത്തതിനാൽ പേഷ്കാരുടെ ഔദ്യോഗിക വസതി അതിനടുത്താകണമെന്ന് തീരുമാനിക്കപ്പെടുകയായിരുന്നു.
സ്വാതന്ത്ര്യത്തിനുശേഷം സംസ്ഥാന പൊതുമരാമത്തുവകുപ്പ് ഈ കെട്ടിടവും വളപ്പും ഏറ്റെടുക്കുകയും ഇത് ഒരു സംസ്ഥാന അതിഥിമന്തിരമായി മാറ്റിയെടുക്കുകയും ചെയ്തു.
1956-ൽ ഇത് മന്ത്രിമന്ദിരമായി പുനർ വർഗ്ഗീകരിക്കപ്പെട്ടു.
1957-ൽ കേരള സംസ്ഥാനം രൂപീകരിക്കപ്പെട്ടപ്പോൾ, ആദ്യ മുഖ്യമന്ത്രിയായ ഇ.
എം.എസ്. നമ്പൂതിരിപ്പാട് ഈ വീടിന്റെ സ്ഥാനത്തിനുള്ള മെച്ചം ചൂണ്ടിക്കാട്ടി തിരു-കൊച്ചി മുഖ്യമന്ത്രിമാർ ഔദ്യോഗികവസതിയായി ഉപയോഗിച്ചിരുന്ന റോസ് ഹൗസിനുപകരം തന്റെ ഔദ്യോഗികവസതിയായി തിരഞ്ഞെടുക്കുകയായിരുന്നു.
മിക്ക മുഖ്യമന്ത്രിമാരും ക്ലിഫ് ഹൗസാണ് തങ്ങളുടെ ഔദ്യോഗികവസതിയായി തിരഞ്ഞെടുത്തിട്ടുള്ളത്.
ഇതിന്റെ സ്ഥാനമാണ് പ്രാധമികമായി ഈ ഭവനത്തിനുള്ള മെച്ചം.
കെ. കരുണാകരൻ മുഖ്യമന്ത്രിയായിരുന്നപ്പോൾ ഒരു ശക്തികേന്ദ്രം എന്ന നിലയിൽ ഈ ഭവനത്തിന്റെ പ്രാധാന്യം ഉന്നതിയിലെത്തുകയുണ്ടായി.
1979-നുശേഷം തുടർച്ചയായി കേരളമുഖ്യമന്ത്രിയുടെ ഔദ്യോഗിക വസതിയാണ് ക്ലിഫ് ഹൗസ്.
ക്ലിഫ് ഹൗസ് വളപ്പ്
ക്ലിഫ് ഹൗസ് വളപ്പിന് 4.2 ഏക്കറാണ് വലിപ്പം.
പ്രധാന ഭവനമായ ക്ലിഫ് ഹൗസിനു പുറമേ മറ്റ് 4 മന്ത്രിമന്ദിരങ്ങളും ഈ വളപ്പിലുണ്ട്.
ഉഷസ്, അശോക, നെസ്റ്റ്, പൗർണ്ണമി എന്നീ മന്ത്രിമന്ദിരങ്ങളും ക്ലിഫ് ഹൗസും വളപ്പിലെ പൊതു സൗകര്യങ്ങൾ പങ്കുവയ്ക്കുന്നു.
ഭവനം
രണ്ടു നിലകളുള്ള ക്ലിഫ് ഹൗസ് പരമ്പരാഗത കേരള വാസ്തുശൈലിയിലാണ് നിർമിച്ചിരിക്കുന്നത്.
ഇംഗ്ലീഷ് വാസ്തുശില്പരീതിയുടെ ചെറിയ സ്വാധീനവും ഈ കെട്ടിടത്തിൽ കാണാം.
15,000 ചതുരശ്രഅടിയാണ് വീടിന്റെ വിസ്തീർണ്ണം.
7 ബെഡ് റൂമുകളും മന്ത്രിയുടെ ഉദ്യോഗസ്ഥ‌രുടെ വാസസ്ഥലങ്ങളും ഇവിടെയുണ്ട്.
മറ്റേത് ഔദ്യോഗിക വസതിയെയും പോലെ വീട്ടിനുള്ളിൽ ഒരു ഓഫീസ് സൗകര്യങ്ങളുമില്ല.
വീട് മുഖ്യമന്ത്രിയുടെയും കുടുംബത്തിന്റെയും സ്വകാര്യ ഉപയോഗത്തിനു മാത്രമുള്ളതാണ്.
എങ്കിലും ക്ലിഫ് ഹൗസിനുള്ളിൽ ഒരു കോൺഫറൻസ് മുറി സജ്ജമാക്കിയിട്ടുണ്ട്.
ഇത് അനൗദ്യോഗിക യോഗങ്ങൾക്കുവേണ്ടിയുള്ളതാണ്.
ഇതുവരെ ഒരു കാബിനറ്റ് യോഗവും ഇവിടെവച്ച് നടന്നിട്ടില്ല.
വീടിന് വലിയ നാലു വരാന്തകളുണ്ട്.
ഇതിൽ കിഴക്കേ വരാന്തയ്ക്കാണ് ഏറ്റവും വലിപ്പമുള്ളത്.
കിഴക്കേ മുറിയാണ് പ്രധാനമായും ഔപചാരിക ആവശ്യങ്ങൾക്കുപയോഗിക്കുന്ന മുറി.
ഇവിടെയാണ് അതിഥികളെ സാധാരണഗതിയിൽ സ്വീകരിക്കുന്നത്.
ഔപചാരികാവശ്യങ്ങൾക്കായി 2 സ്വകാര്യ മുറികൾ കൂടി ഇവിടെയുണ്ട്.
ഒരു സ്വകാര്യ ഓഫീസ്, ലൈബ്രറി, കോൺഫറൻസ് മുറി, പ്രൈവറ്റ് സ്റ്റാഫിന്റെ ഓഫീസുകൾ എന്നിവ കിഴക്കേ വശത്താണുള്ളത്.
ഒരു സ്വകാര്യ ലിവിംഗ് റൂമും ഭക്ഷണമുറിയും പടിഞ്ഞറുവശത്ത് മറ്റു മുറികളോടൊപ്പമുണ്ട്.
മിക്ക കിടപ്പു മുറികളും രണ്ടാം നിലയിലാണ്.
പ്രൈവറ്റ് സെക്രട്ടറിമാർ, അസിസ്റ്റന്റുമാർ, സെക്യൂരിറ്റി സ്റ്റാഫ് മുതലായവരുടെ താമസസൗകര്യം പ്രധാന ഭവനത്തിനു വെളിയിലാണ്.
ബാഹ്യഭാഗം
ക്ലിഫ് ഹൗസിൽ ഔപചാരികമായി പരിപാലിക്കുന്ന പൂന്തോട്ടമൊന്നുമില്ല.
കിഴക്കുവശത്ത് നന്നായി പരിപാലിക്കുന്ന ചെറിയൊരു പുൽത്തകിടിയുണ്ട്.
ഇവിടെ സ്വകാര്യ ചായസൽക്കാരങ്ങൾ നടത്താറുണ്ട്.
ഭൂമിയുടെ വലിയൊരു ഭാഗം കൃഷിക്കായി ഉപയോഗിക്കുന്നുണ്ട്.
ഇത് തുടങ്ങിയത് ഇ.
കെ. നായനാരുടെ രണ്ടാം മന്ത്രിസഭയുടെ കാലത്താണ്.
കെ. കരുണാകരന്റെ ഭരണകാലത്ത് അദ്ദേഹത്തിന്റെ ഭാര്യ കല്യാണി തങ്ങളുടെ സ്വകാര്യ ആവശ്യത്തിനായി ഒരു വലിയ പച്ചക്കറിത്തോട്ടം പരിപാലിക്കപ്പെടുന്നുണ്ട് എന്ന് ഉറപ്പുവരുത്തിയിരുന്നു.
എ.കെ. ആന്റണി മുഖ്യമന്ത്രിയായിരുന്നകാലത്ത് അദ്ദേഹത്തിന്റെ താല്പര്യത്തിൽ ഇവിടെ ഒരു വാഴത്തോട്ടം ഉണ്ടായിരുന്നു.
1990-കളുടെ തുടക്കത്തിൽ കെ. കരുണാകരന് അപകടം പറ്റിയശേഷം ഡോക്ടർമാരുടെ ഉപദേശമനുസരിച്ച് ഇവിടെ ഒരു നീന്തൽക്കുളം സ്ഥാപിക്കപ്പെടുകയുണ്ടായി.
വളപ്പിനുള്ളിൽ സുരക്ഷാ ഉദ്യോഗസ്ഥന്മാർക്കായി ഒരു സെക്യൂരിറ്റി ഓഫീസ് സ്ഥിതി ചെയ്യുന്നുണ്ട്.
ക്ലിയോപാട്ര (അൽക്കെമിസ്റ്റ്) ഇംഗ്ലീഷ് വിലാസം https://ml.wikipedia.org/wiki/Cleopatra_the_alchemist
ക്ലിയോപാട്ര ഒരു ഈജിപ്ത്യൻ അൽക്കെമിസ്റ്റും എഴുത്തുകാരിയും അതോടൊപ്പം ഒരു തത്ത്വചിന്തകയുമായിരുന്നു.
അവർ 3ആം നൂറ്റാണ്ടിൽ ജീവിച്ചിരിക്കാനാണ് സാധ്യത.
അവർ പ്രായോഗിക അൽക്കെമി ആണ് പരീക്ഷിച്ചിരുന്നത്.
Philosopher's stone ഉൽപ്പാദിപ്പിച്ച 4 സ്ത്രീഅൽക്കെമിസ്റ്റുകളിൽ ഒരാളാണ് എന്ന കിംവദന്തിയുണ്ട്.
അനലെറ്റിക് കെമിസ്ടിയുടെ മുൻകാല ഉപകരണമായ Alembic അവരാണ് കണ്ടെത്തിയത്.
ജീവിതവും കർമ്മമേഖലയും
ക്ലിയോപാട്രയുടെ ജനന, മരണതിയതികൾ അജ്ഞാതമാണ്.
എന്നാൽ അവർ 3ഓ 4ഓ നൂറ്റാണ്ടുകളിൽ അവർ അലക്സാണ്ട്രിയയിൽ സജീവമായിരുന്നു.
Mary the Jewess ന്റെ സഹപ്രവർത്തകയോ അനുയായിയോ ആകാനാണ് സാധ്യത.
ക്ലിയോപാട്ര Mary the Jewess ന്റെ രസതന്ത്ര വിദ്യാലയവുമായി സഹകരിച്ചിരുന്നു.
അവരുടെ കൃതികളും Mary the Jewess ന്റെ പോലെതന്നെ പരിഗണിക്കുന്നു.
അവർ സൂര്യനെ കുതിരയുടെ ചാണകം പുളിക്കാനുള്ള താപസ്രോതസ്സായാണ് ഉപയോഗിച്ചത്.
അത് അവരുടെ പരീക്ഷണശാലയെ ചൂടുപിടിപ്പിച്ചേക്കാം.
അൽക്കെമിയിലേക്കുള്ള സംഭാവനകൾ
സ്ത്രീ രസതന്ത്രജ്ഞകൾ ഗ്രെക്കോ-റോമൻ ഈജിപ്തിൽ സാധാരണമായിരുന്നു.
പ്രധമമായും അവർ സുഗന്ധദ്രവ്യങ്ങൾ സൗന്ദര്യവർദ്ധകവസ്തുക്കൾ എന്നിവയുടെ നിർമ്മാണത്തിലായിരുന്നു അവർ പ്രഥമമായും സജീവമായിരുന്നത്.
ആ സമയത്ത് ഇത് സ്ത്രീകൾ മേൽക്കൊയ്മ നേടിയിരുന്ന ശാസ്ത്രശാഖയായിരുന്നു.
Zosimos of Panopolis നു മുൻപ് ക്ലിയോപാട്ര അൽക്കെമിയിൽ ഒരു സ്ഥാപനരുപമായിരുന്നു.
മൈക്കേൽ മയർ  Maria the Jewess, മെദേറ, ടഫ് നുഷ്യ എന്നിവരോടൊപ്പം  philosopher's stone നിർമ്മിക്കാനറിയുന്ന 4 സ്ത്രീകളിൽ ഒരാളായാണ് ക്ലിയോപാട്രയെ വിശേഷിപ്പിച്ചത്.
ക്രിസ്ത്യൻ നേതാക്കളിൽ നിന്ന് വിദ്വേഷം വളർന്ന സമയമായിരുന്നു ഇത്.
അവർ ധാരാളം ശാസ്ത്രഗ്രന്ഥങ്ങൾ നശിപ്പിച്ചു.
പിന്നീട് മുസ്ലിം പണ്ഡിതർ ക്ലിയോപാട്രയുടേതുൾപ്പെടെ ഇവയിൽ ചിലത് ശേഖരിക്കാൻ ശ്രമിച്ചു.
അറബിക്ക് വിജ്ഞാനകോശമായ കിതാബ് അൽ-ഫിഹ്രിസ്തിൽ 988 മുതൽ ക്ലിയോപാട്രയെ വളരെ ബഹുമാനത്തോടെയാണ് പരാമർശിച്ചിരിക്കുന്നത്.
alembic കണ്ടുപിടിച്ചതിന്റെ അംഗീകാരം അവർക്കാണ്.
അളവുകളിലും തൂക്കങ്ങളിലും ഗവേഷണം നടത്തി അൽക്കെമിയേയും അതിന്റെ പരീക്ഷണങ്ങളേയും നിർണ്ണയിക്കാൻ ശ്രമിച്ചു.
അവലംബം Apotheker, Jan Sarkadi, Livia Simon.
European Women in Chemistry Wiley-VCH GmbH Co. KGaA (2011) Alic.
Hypatia's Heritage.
A History of Women in Science from Antiquity through the Nineteenth Century Beacon Press Boston (1999) Klossowski de la Rola, Stanislas.
The Golden Game: Alchemical Engravings of the Seventeenth Century Thames Hudson.
(1997) Lindsay.
The Origins of Alchemy in Graeco-Roman Egypt Barnes and Noble NY.
(1970) Mitter, Swasti Rowbotham, Sheila.
Women Encounter Technology: Changing Patterns of Employment in the Third World.
Routledge (2003) Patai, Raphael.
The Jewish Alchemists: A History and Source Book Princeton University Press.
(1995) Stanton J. Linden.
The alchemy reader: from Hermes Trismegistus to Isaac Newton Cambridge University Press.
(2003) Uglow, Jennifer S. The Macmillan dictionary of women's biography Macmillan.
(1982) ↑ ↑ ↑ ↑ ↑ Raphael Patai.
The Jewish Alchemists: A History and Source Book.
p.78 ↑ ↑ Stanton J. Linden.
p.44 ↑
ക്ലിയോപാട്ര ഇംഗ്ലീഷ് വിലാസം https://ml.wikipedia.org/wiki/Cleopatra_VII
ക്ലിയോപാട്ര VII , രാജ്ഞി ( ഗ്രീക്ക് : Κλεοπάτρα Φιλοπάτωρ; ജനുവരി 69 ബി.സി.  – ഓഗസ്റ്റ് 12 – 30 ബി.സി) ഈജിപ്തിലെ വളരെ ശക്തയായ ഭരണാധികാരി ആയിരുന്നു ക്ലിയോപാട്ര.
ബി. സി. 332 ൽ അലക്സാണ്ടർ ചക്രവർത്തി ഈജിപ്ത് കീഴടക്കുകയും കുറച്ചു കാലം ഭരണം നടത്തുകയും ചെയ്തിരുന്നു.
അലക്സാണ്ടറിനു ശേഷം ഈജിപ്തിന്റെ ഭരണാധികാരിയായത്  ടോളമിയായിരുന്നു.
ടോളമി രാജവംശ പരമ്പയിൽ ടോളമി XII-ാമൻെറ മകളായി  ബി.സി 69-ൽ ക്ലിയോപാട്ര ജനിച്ചു.
ബി. സി. 51-ൽ ടോളമി  മരിക്കുകയും, മകളായ ക്ലിയോപാട്ര 18-ആം വയസിൽ അധികാരത്തിൽ എത്തുകയും ചെയ്തു,.
10 വയസ്‌ മാത്രമുള്ള സഹോദരനായ ടോളമി XIII  ചേർന്ന് ഈജിപ്തിൽ ഭരണം നടത്തുകയും ചെയ്തു.
കുറേ കാലങ്ങൾക്ക് ശേഷം ക്ലിയോപാട്രയും ടോളമി പതിമൂന്നാമനുമായി  പിണക്കത്തിലാവുകയും, ടോളമി പതിമൂന്നാമൻ സ്വയംഭരണം ഏറ്റെടുക്കുകയും ചെയ്തു.
ഈ സമയത്താണ്  റോമാ സാമ്രാജ്യചക്രവർത്തി ജൂലിയസ് സീസർ സാമ്രാജ്യവ്യാപനം നടത്തുന്നത്.
റോമൻ പക്ഷത്തുനിന്നും ഒളിച്ചോടിയ സീസറിന്റെ മകളുടെ ഭർത്താവു കൂടിയായ പോംപിയുടെ തല വെട്ടിയെടുത്ത് ടോളമി പതിമൂന്നാമൻ സീസറിന് കാഴ്ചവെയ്ക്കുന്നു.
സീസറിനെ പ്രീതിപ്പെടുത്തുകയായിരുന്നു ലക്ഷ്യം.
ഇത് സീസറിനെ ചൊടിപ്പിച്ചു.
സീസർ ഈജിപ്തിനെ കീഴ്പ്പെടുത്തിയെങ്കിലും റോമാ സാമ്രാജ്യത്തോട് കൂട്ടിച്ചേർത്തിരുന്നില്ല.
സീസറിന്റെ കൊട്ടാരത്തിൽ ക്ലിയോപാട്ര തന്ത്രപൂർവ്വം എത്തിച്ചേർന്നു.
തന്റെ മുമ്പിലെത്തിയ ക്ലിയോപാട്രയുടെ സൗന്ദര്യത്തിൽ സീസർ മയങ്ങി.
ക്ലിയോപാട്ര സീസറിന്റെ കാമുകിയായി.
പരാജയപ്പെട്ട് പിൻതിരിഞ്ഞോടിയ ടോളമി പതിമൂന്നാമൻ നൈൽ നദിയിൽ മുങ്ങി മരിച്ചു.
ക്ലിയോപാട്ര രാജ്ഞിയാവുകയും മറ്റൊരു അനിയൻ ടോളമി പതിനാലാമൻ സഹഭരണാധികാരിയുമായി.
സീസർ ഈജിപ്തിലെത്തി ക്ലിയോപാട്രയെ ഈജിപ്ഷ്യൻ ആചാരാ പ്രകാരം വിവാഹം കഴിച്ചു.
സീസറിൽ ക്ലിയോപാട്രക്ക് ഒരു മകൻ പിറന്നു.
ചെറിയ സീസർ എന്നർത്ഥമുള്ള സിസേറിയൻ എന്ന് പേരിട്ടു.
റോമാ സാമ്രാജ്യത്തിന്റെ അടുത്ത അവകാശിയായി സിസേറിയനെ പ്രഖ്യാപിക്കണമെന്ന ക്ലിയോപാട്രയുടെ ആവശ്യം സീസർ നിരസിച്ചു.
ടോളമി പതിനാലാമനെ ക്ലിയോപാട്ര വിഷം നൽകി കൊന്നു.
സിസേറിയനെ സഹഭരണാധികാരിയുമാക്കി.
സെനറ്റിന്റെ ഗൂഢാലോചനയിൽ ജൂലിയസ് സീസർ ബി. സി. 44 മാർച്ച് 15-ന് കൊല്ലപ്പെട്ടു.
സീസറിന്റെ മരണശേഷം റോമിന്റെ ഭരണാധികാരികളിൽ ഒരാളായ മാർക്ക് ആന്റണി സ്ഥാനമേറ്റു.
കൂറു പ്രഖ്യാപിക്കുന്നതിനായി റോമിലെത്തിച്ചേരാൻ മാർക്ക് ആന്റണി ക്ലിയോപാട്രയെ  ക്ഷണിച്ചു.
ഇതോടെ ഇവർ പ്രണയത്തിലാവുകയും അലക്സാൻട്രിയയിൽ താമസമാകുകയും ചെയ്തു.
ബി. സി. 40-ൽ ഇവർക്ക് ഇരട്ട ആൺ കുഞ്ഞുങ്ങളുണ്ടാവുകയും ചെയ്തു.
നാലു വർഷത്തിനു ശേഷം അലക്സാൻഡ്രിയൽ വച്ച് ഇവർക്ക് ഒരു കുഞ്ഞു കൂടിയുണ്ടായി.
ഈ സമയത്താണ് സീസറിന്റെ ബന്ധുകൂടിയായ ഒക്ടേവിയൻ മാർക്ക് ആന്റണിയുടെ സഹായത്തോടെ റോം പിടിച്ചെടുത്തു.
ബി. സി. 30 ൽ ആഗസ്റ്റ് 12-ന് റോമൻ സൈന്യം ഈജിപ്തിലേക്ക് പ്രവേശിക്കുകയും,ഈജിപ്തിനെ കീഴടക്കുകയും ചെയ്തതോടെ മാർക്ക് ആന്റണി ആത്മഹത്യ ചെയ്തു.
നവുംബർ 30-ന് വിഷപാമ്പുകളെ കൊണ്ട്  കുത്തിച്ച് ക്ലിയോപാട്ര ആത്മഹത്യ ചെയ്തു.
കൂടുതൽ സീസറുമാർ ഉണ്ടാവാതിരിക്കാൻ ഒക്ടേവിയൻ സീസർ ക്ലിയോപാട്രയുടെ മകൻ സിസേറിയനെ വധിച്ചു.
മറ്റുള്ള മക്കളെ മാർക്ക് ആന്റണിയുടെ ഭാര്യയെ ഏൽപ്പിച്ചു.
ഈജിപ്ത് പൂർണ്ണമായും റോമൻ സാമ്രാജ്യത്തിലെ പ്രവശ്യയാക്കപ്പെട്ടു.
പ്രമാണങ്ങൾ വിക്കിവാർത്തകളിൽ ബന്ധപ്പെട്ട വാർത്തയുണ്ട്: Egyptian archaeologist finds artifacts which may lead to Cleopatra's tomb മറ്റ് വായനക്ക് മറ്റ് ലിങ്കുകൾ ക്ലിയോപാട്ര വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന് പൊതുവെ The Queen Cleopatra at the Encyclopedia channel Archived 2007-06-29 at the Wayback Machine .